Google
Google Inc. hem namey yew motorê cıgeyrayışi u hem ki namey şirketê raverberdoğê ni motorê cıgeyrayışiyo. 

Dı wendekarê ke namey xo Larry Page u Sergey Brin'o ke Universıtey Standfordi de doktora kenê, roca 7ê Payiza Wertêna 1998 de ebe 25 milyon dolar sermaye ra Google'i nanê ro. 

Dinya de 10.000 gureker u emegdarê Google'i estê, ofisê merkezi Kaliforniya dero u cı rê GooglePlex vaciyeno. Barebırayê sermayey şirketi, Kleiner Perkins Caufield & Byers u Sequoia Capital ki genê zerrey xo. Şirket zobina ki, seba firmayanê "zerrek venıtoğan" tayê xızmetanê web-cıgeyrayışi keno. Qıymetê piyasa ê Google'i peyê 2007i ra gore 219 milyar dolarê Amerikaniyo. No reqem mocneno ke Google borsaanê Amerika de şirketo tewr gırdo 5ino. Peyê serra 2005i de ki qıymetê xo 114 milyar dolar bi.

Tarixçe u raverşiyayışê cı 
Larry Page u Sergey Brin sıfte seba gurenayışê tezi, yew motorê cıgeyrayışiyo ke namey xo BackRub bi, ey sero guriyay. İno waşt ke informasyonê zerrey interneti kategori bıkerê u çiyo ke internet dero dıha asan/rehet bêro vênayiş. Seba nae raverberdışê yew teknolociyê newey sero guriyay. No teknolociyo newe, motoranê klasikan ra gore yew metodê pratiki ra guriyêne. Na semed ra namey xo yew periyodê kılmeki de nas bi, bi namdar. Google sıfte adresa google.stanford.edu de kewt faaliyet, u diskê terabyte'ê ke seba istifkerdene bêrê gurenayış, yurt de oda Larry de nêne ro. Badena seba ke ino waşt na proje ticaret de pere bıkero, geyrayi muteşebbisan.

Ronaoğê Yahoo'y David Filo'y de kewnê irtıbat. David, ino rê vano ke projeya xo raver berê u eke proje biyê hewl xo rê mıştêri cıgeyrê. Ni dı wendekari borzal (fikr) kenê ke nêşenê elaqayê firmayanê gırdan boncê xo ser, qerar danê xoser hereket kenê. Seba merkezê databanki bankaan ra kredi oncenê, labelê na rey ki semedê kartanê kredi ra serey xo kewno tenge. 

Na waxt de, ronaoğanê "Sun Microsystems" ra Andy Bechtolsheim wazeno ke ni dı xortan de qesey bıkero. Fikrê ni dı wendekaran ra zaf qail beno u seba şirketê Google'i ecele ra yew çeka de 100.000 dolar kerdoğe cı rê nuseno. Hama seba ke şirketo nianên/wınasi çinêyo, xorti nêşenê pere boncê. Badena naskerdoğ u embazanê xo ra 1 milyon dolar sermaye arêdanê, ebe na sermaye 7ê Payiza Verêna 1998 de garajê yew embazê xo de Google'i nanê ro. Oncia a serre de, pêseroka "Pc Magazine" Google’i miyanê "100 siteyanê tewr hewlan" de mocnena u Google'i "cıgeyrayışê motorio tewr hewl" wêçinena. Na roce ra têpya Google pıra (hêdi hêdi) beno namdar.

Teknolociya cı 

Hurendia teyna cıgeyrayişê etiket u çekuya kilıte ya zi teknolociyê cıgeyrayişio meta de, prensibê guriyayişê Google'io tewr/en muhim, pheştia xo teknolociyê PageRank™ ra gırewtişo. 

PageRank, yew denklemo ke "500 milyon parametre u 2 milyar teriman ra yêno pêra", ni denklemi rê cewap vêneno u gorey ni cewabi pelanê interneti hetê muhimiye ra hesebneno u keno rêze (sıre) u çı ke yeno cıgeyrayış ano ekran.

Seba ke metodê Google'i otomatik u zaf alozbiyaeyê, merdum nêşeno nê metodan sero kay bıkero . Ferqê mabênê Google u cıgeyrayişê motoranê binan ra yew zi; sistemê Google heni/otir ameyo vıraştiş ke, kes nêşeno seba amacanê ticariyan ni sistemi bıvurno u qe yew motorê cıgeyrayişio bin nêşeno zey Google'i listekerdiş de neticeyanê dıha berzan bıvêno.

İdarekarê cı 
 Eric Emerson Schmidt, İdarekar u Mudirê Pêronan
 Larry Page, Ronaoğo 2ên & Serdar, Lızgey Produktan
 Sergey Brin, Ronaoğo 2ên & Serdar, Lızgey Teknoloci
 Omid Kordestani, Asistanê Serdari, Lızgey Raverberdişê Ticareti & Rotişi
 Wayne Rosing, Asistanê Serdarê Lızgey Muhendisiye
 Cindy McCaffrey, Asistanê Serdari, Xeberdariye
 Joan Braddi, Asistanê Serdari, Lızgey Servisanê Cıgeyrayişi
 Tim Armstrong, Asistanê Serdari, Lızgey Rotişê Reklami
 Urs Hölzle, Ezayê Google'i
 Craig Silverstein, İdarekarê Lızgey Teknoloci

Etimolociya çekuya "Google" 
Çekuya google, çekuya "googol" ra yeno. Çekuya googol, matematik de yew terimo ke amorê 10100 ifade keno. No terim hetê werezayê matematikkarê Amerikanıci Edward Kasner'i <<Milton Sorotta>> ra ameyo pedakerdiş.

Gıreyê teberi 

 Google pela seri
 Blogê Google'iyo resmi
 Google Adwords Google de reklam kerdiş
 Google Adsense Google ra reklam gırewtış
 Google Ping Service

Çımey 
 

Teknolociye
İnternet
Google
Şırketê Dewletanê Amerikayê Yewbiyayeyan